ད་ནི་སྲིང་མོ་བཞིའི་དཀྱིལ་འཁོར་གྱི་ཆོ་ག་དེ་ཉིད་རྣམ་པར་ངེས་པར་བཤད་པར་བྱ་སྟེ།
དེ་ལྟར་ཡང་དཔལ་མཆོག་ལས། དེ་ནས་སྲིང་མོ་བཞིས་བཅོམ་ལྡན་འདས་ལ་ཕྱག་འཚལ་ཏེ།
རང་གི་དེ་ཁོ་ན་ཉིད་ཀྱི་སྙིང་པོ་འདི་ཕུལ་ལོ། །ཧཱུཾ། དེ་ནས་འདིའི་དཀྱིལ་འཁོར་བཤད་པར་བྱ་
སྟེ། དཀྱིལ་འཁོར་ཀུན་ནས་ཟླུམ་པོར་ཐིག་བཏབ་ལ། ཐིག་བཞི་ལ་འཁོར་ལོའི་དཀྱིལ་འཁོར་
བཞི་བྱས་ནས། དཀྱིལ་འཁོར་དེ་རྣམས་སུ་སྒོ་བཞིར་ལྟ་བའི་ལྷ་མོ་བཞིའི་གཟུགས་བརྙན་
གཞག་པར་བྱ་སྟེ། འདི་ལྟ་སྟེ། དགའ་བ་མོ་ནི་ཤར་དུ་ལྟ་བ་མདའ་དང་གཞུ་ཐོགས་པ་ལ་
བརྩོན་པ་སྒེག་མོ་མདོག་དམར་པོའོ། །གསོད་མ་ལྷོ་ཕྱོགས་སུ་ལྟ་བ་ལག་ན་རལ་གྲི་དང་ཕུབ་
ཐོགས་པ་དང་། མདོག་ནག་པོའོ། །ཕག་མོ་ནུབ་ཏུ་ལྟ་བ་ལག་ན་གསེར་གྱི་གཏེར་ཐོགས་པ་
གསེར་གྱི་མདོག་ཅན་ནོ། །གྲུ་མོ་ཞི་བ་མོ་ཞེས་བྱ་བ་བྱང་དུ་ལྟ་བ། ལག་ན་གྲི་དང་ཤ་ར་ཀ་
ཐོགས་པ་མདོག་དཀར་མོའོ། །ཕྱི་རོལ་སྒོ་བཞིར་མཚན་མར་དགོད་པ་གཞག་པར་བྱའོ། །དེ་
ནས་སློབ་དཔོན་དྲིལ་བུ་དཀྲོལ་ཞིང་ལག་པ་གཡོན་པར་ཁ་ཊཾ་ག་དང༌། བཅས་པར་འཇུག་
པར་བྱའོ། །ཞུགས་ནས་སྙིང་པོ་བཟླས་པར་བྱའོ། །དེ་ནས་ཕྱག་དང་གར་གྱི་མཆོད་པ་བཏབ་
-431-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པར་བྱའོ། །དེ་ནས་ཡིད་ལ་འདོད་པའི་དངོས་གྲུབ་ཐམས་ཅད་སྟེར་བར་འགྱུར་རོ། །ཐམས་ཅད་
མཁའ་འགྲོ་མ་ལ་སོགས་པའི་གདོན་ཐམས་ཅད་ཀྱིས་མི་ཚུགས་པ་དང༌། འདི་ནི་ནོར་རྣམས་
ཀྱང་བསྐྱེད་པར་འགྱུར་རོ། །ཇི་ལྟར་མངོན་པར་འདོད་པ་ཐམས་ཅད་ཀྱིས་མཉེས་པར་བྱེད་པ་
དང་། གཏེར་ཐམས་ཅད་འབྱིན་པ་དང༌། དངོས་གྲུབ་ཐམས་ཅད་སྒྲུབ་པར་ནུས་པར་འགྱུར་རོ། །
སློབ་མ་གཞུག་པ་ཡང་དེ་བཞིན་ནོ། །དེ་རྣམས་ཀྱང་འདི་དག་ཐམས་ཅད་འགྲུབ་པར་འགྱུར་རོ་
ཞེས་གསུངས་ལ། དེའི་དོན་ནི་དཀྱིལ་འཁོར་གྱི་ཆོག་ཇི་སྐད་བཤད་པ་ཉིད་ཀྱིས་ཕྱེ་ཟིན་ཏོ། །
སྲིང་མོ་བཞིའི་དཀྱིལ་འཁོར་གྱི་ཆོ་ག་རྣམ་པར་ངེས་པའི་ལེའུ་སྟེ། སོ་ལྔ་པའོ།། །།